San Nicola di Bari

San Nicola di Bari, notu puru comu San Nicola di Myra, San Nicolao, San Nicolò o San Niccolò (in grecu Άγιος Νικόλαος?; Pàtara, 15 marzu 270 – Myra, 6 dìcemmuru 343), è statu un viscuvu rumanu, viscuvu di Myra, vinniratu comu santu dâ Chiesa cattolica, dâ Chiesa ortodossa e da diversi autri cunfissioni cristiani.

Û miraculu di tri doti. Si cunta chi Nicola, saputu di un poviru mischinu cadutu 'n disgrazzia, 'ccû tri figghi fimmini chi non putiunu maritarisi pìrchì non aviunu soddi 'ppî pagari â doti, avessi pigghiatu 'nâ quantità dû propriu dinaru, l'avissi 'mmugghiatu 'ntô pannu e jittatu 'ccô scuru 'ntâ  casa dill'omu, 'ppî tri notti una appressu all'autra, in modu da garantiri â doti a tutti e tri ê figghie e 'mpidiri chi vinissiru abbiati a stari supra â strata.

Û miraculu dî tri picciriḍḍi. Autru cuntu narra di quannu già viscuvu, avissi risuscitatu tri picciriḍḍi chi un carnizzeri tintu avia ammazzatu e misu sutta sali 'ppî vindirinni â carni. 'Nfatti, comu prutitturi di carusitti û San Nicola 'talianu addiventa Sinterklaas o Sint-Nicolaas in olandisi, Santa Claus in inglisi, û Babbu Natali chi 'nticipa, 'ntâ stu casu, i riali 'ntê festi di natali. 

Û miraculu da timpesta placata. Secondu n'autra tradizzioni, Nicola ammansiu 'na tirribbili timpesta, savvando un bastimentu e l'equipaggiu dô naufraggiu.

Cultu verosimilmenti introdottu in Sicilia in ebbìca bizantina da celluli monastichi pruvinenti dall'Asia Minuri. 

 Iconografìa 

Bastuni pasturali, mitria, barba, tri sferi d'oru 'ntê mani, butti di unni sbucunu tri picciriḍḍi.

 Patrucinii 

Patronu principali di: Cammarata, Giujusa Marea, Gualtieri Sicaminò, Isineḍḍu, Palazzu Adrianu, Ribbera, Roccavaḍḍina, Salemi, Sapunara, Triccastagni, Villafranca Tirrena. Ad Austa 'ntâ frazziuni di Brucoli, a Missina 'ntê frazziuni di Ganzirri, Pezzolo, San Filippu Supiriuri, Zafferia.

Compatronu di: Barcialona Pizzaottu ex patronu dill'ex casali di Barcialona, Giampilieri Supiriuri, Rasciḍḍa Vaḍḍemuni, Sammarcu d'Alunziu, Veneticu.  

Patruciniu e fistiggiamenti a Acati, Capizzi, Castermula, Cuntessa Entellina, Gangi, Militeḍḍu in Val di Catania, Muntarbanu Elicona, Nicusìa, Notu, Palazzolu Acrèidi, Taurmina, Tèrmini Imeresi, elencu di cìtadi unni û santu di Mira è û titulari dâ chiesa matri (o cattidrali) o è û cuntitulari.

 Usi e custumi 

Patrunu di: marinari, vitrai, sculari, piscaturi, farmacisti, profumeri, buttai, arcieri, picciriḍḍi, fimmini da maritu, avvucati, prostituti, priggiuneri e dî vittimi di sbagghi giudizziari; è û Santu Prutittori dâ Brigata Informazioni Tattiche dell'Esercito, sidi di Anziu, d'innumerevuli lucalità tra cui Bari e tante autri cìtadi di la Pugghia. È patrunu dî mircanti e cummircianti e alcuni gli attribuisciunu puru û patrunatu supra i ministranti.

Nicola di Bari